text: # Mò̤ Dĕk-dŭng
  Mò̤ Dĕk-dŭng (毛澤東; 1893 nièng 12 nguŏk 26 hô̤ – 1976 nièng 9 nguŏk 9 hô̤), Hù-nàng Siŏng-tàng nè̤ng, sê Dṳ̆ng-guók Gê̤ṳng-sāng-dōng sèng liāng-dô̤-ìng, Dṳ̆ng-guók chók-miàng gì gŭng-sê̤ṳ-gă, céng-dê-gă. Mò̤ Dĕk-dŭng liāng-dô̤ Gê̤ṳng-sāng-dōng páh iàng Guók-mìng-dōng, iù 1949 nièng gáu 1976 nièng ĭ siê-sié, ĭ ék-dĭk sê Dṳ̆ng-huà Ìng-mìng Gê̤ṳng-huò-guók dék gèng gì liāng-dô̤-ìng. Dṳ̆ng-guók-nè̤ng iâ hô̤ ĭ Mò̤ Ciō-sĭk (毛主席).
  Mò̤ gì lĭk-sṳ̄ gŭng-guó gáu gĭng-dáng gó ô cêng duâi gì căng-ngiê. Găk Dṳ̆ng-guók Dâi-lṳ̆k, céng-hū ciŏng ĭ mièu-huôi siàng ūi-dâi gì gāi-mêng-gă, ciŏng sêu ák-páe̤k gì Dṳ̆ng-guók ìng-mìng gāi-huóng chók lì, sé̤ṳ ké̤ṳk Dṳ̆ng-guók-nè̤ng cuòng sĭng gì cê̤ṳ-cŏng, tṳ̀ng-sĭng niông Dṳ̆ng-guók kiê diŏh sié-gái giòng-guók cĭ dṳ̆ng. Bók-guók, ĭ găk gióng-guók hâiu sū huák-dông gì Dâi Iŏk-céng (大躍進) gâe̤ng Ùng-huá Dâi Gáik-mêng (文化大革命) iâ sāi ĭ sêu diŏh Dṳ̆ng-guók nguôi-nô̤i gâe̤ng Să̤-huŏng sié-gái gì piĕ-pàng. Găk Mò̤ tūng-dê Dṳ̆ng-guók gĭ-găng, gê̤ṳng-cūng ô 4450 - 7200 uâng nè̤ng ĭng-ôi ĭ sū huák-dông gì ông-dông sī-uòng.
  Mò̤ Dĕk-dŭng sī hâiu, ĭ gì īng-hiōng-lĭk ké̤ṳk sĭk-siĕ gĭng-cá̤ gāi-gáik gì Dâing Siēu-bìng chṳ̄-dâi.
  
title: Mò̤ Dĕk-dŭng
wikitext: {{Infobox person/Wikidata | fetchwikidata=ALL}}
  '''Mò̤ Dĕk-dŭng''' (毛澤東; {{bd|1893 nièng|12 nguŏk 26 hô̤|1976 nièng|9 nguŏk 9 hô̤}}), [[Hù-nàng]] [[Siŏng-tàng]] nè̤ng, sê [[Dṳ̆ng-guók Gê̤ṳng-sāng-dōng]] sèng liāng-dô̤-ìng, Dṳ̆ng-guók chók-miàng gì [[Gŭng-sê̤ṳ|gŭng-sê̤ṳ-gă]], [[Céng-dê|céng-dê-gă]]. Mò̤ Dĕk-dŭng liāng-dô̤ Gê̤ṳng-sāng-dōng páh iàng [[Dṳ̆ng-guók Guók-mìng-dōng|Guók-mìng-dōng]], iù 1949 nièng gáu 1976 nièng ĭ siê-sié, ĭ ék-dĭk sê [[Dṳ̆ng-huà Ìng-mìng Gê̤ṳng-huò-guók]] dék gèng gì liāng-dô̤-ìng. Dṳ̆ng-guók-nè̤ng iâ hô̤ ĭ '''Mò̤ Ciō-sĭk''' (毛主席).
  
  Mò̤ gì lĭk-sṳ̄ gŭng-guó gáu gĭng-dáng gó ô cêng duâi gì căng-ngiê. Găk [[Dṳ̆ng-guók Dâi-lṳ̆k]], céng-hū ciŏng ĭ mièu-huôi siàng ūi-dâi gì gāi-mêng-gă, ciŏng sêu ák-páe̤k gì Dṳ̆ng-guók ìng-mìng gāi-huóng chók lì, sé̤ṳ ké̤ṳk Dṳ̆ng-guók-nè̤ng cuòng sĭng gì cê̤ṳ-cŏng, tṳ̀ng-sĭng niông Dṳ̆ng-guók kiê diŏh sié-gái giòng-guók cĭ dṳ̆ng. Bók-guók, ĭ găk gióng-guók hâiu sū huák-dông gì [[Dâi Iŏk-céng]] (大躍進) gâe̤ng [[Ùng-huá Dâi Gáik-mêng]] (文化大革命) iâ sāi ĭ sêu diŏh Dṳ̆ng-guók nguôi-nô̤i gâe̤ng Să̤-huŏng sié-gái gì piĕ-pàng. Găk Mò̤ tūng-dê Dṳ̆ng-guók gĭ-găng, gê̤ṳng-cūng ô 4450 - 7200 uâng nè̤ng ĭng-ôi ĭ sū huák-dông gì ông-dông sī-uòng.
  
  Mò̤ Dĕk-dŭng sī hâiu, ĭ gì īng-hiōng-lĭk ké̤ṳk sĭk-siĕ [[gĭng-cá̤]] gāi-gáik gì [[Dâing Siēu-bìng]] chṳ̄-dâi.
  
  {{Authority control}}
  
  [[分類:Dṳ̆ng-huà Ìng-mìng Gê̤ṳng-huò-guók ìng-ŭk]]
  [[分類:Céng-dê-gă]]
  [[分類:Gŭng-sê̤ṳ-gă]]
  [[分類:Sáng Mò̤]]